**IŠVADA DĖL KORUPCIJOS PASIREIŠKIMO TIKIMYBĖS**

**KUPIŠKIO R. KŪNO KULTŪROS IR SPORTO CENTRE**

**2021-12-08**

Vadovaujantis Lietuvos Respublikos korupcijos prevencijos įstatymu Nr. IX-904, Korupcijos rizikos analizės atlikimo tvarkos aprašu, patvirtintu Lietuvos Respublikos Vyriausybės 2002 m. spalio 8 d. nutarimu Nr. 1601, Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 ir siekdami nustatyti Kupiškio r. kūno kultūros ir sporto centro (toliau – Centro), kurio

steigėjas yra Kupiškio rajono savivaldybė, veiklos sritis, kuriose galimai egzistuoja įstaigų veiklą

veikiantys išoriniai ir (ar) vidiniai ir (ar) individualūs rizikos veiksniai, galintys sudaryti galimybes

atsirasti korupcijai, įstaigoje buvo atliktas korupcijos tikimybės (toliau – KT) nustatymas.

Korupcijos pasireiškimo tikimybės nustatymą atliko Kupiškio r. kūno kultūros ir sporto centro sporto administratorė.

 Analizuotas laikotarpis 2021 m. vertinant situaciją pagal teisės aktus, aktualius įsakymus, nuostatas ir pavedimus ir įvertinta korupcijos pasireiškimo tikimybė Centre. Atsakingas darbuotojas už korupcijos prevencijos vykdymą Centre pateikė direktorei mokyklos veiklos sritis, kuriose egzistuoja korupcijos pasireiškimo tikimybė. Korupcijos pasireiškimo tikimybės nustatymas atliktas pagal rekomendacijų kriterijus.

1. Kriterijus – „Padaryta korupcijos pobūdžio nusikalstama veika“.

Per analizuojamąjį laikotarpį Centro veikloje nebuvo užfiksuoti Korupcijos prevencijos įstatymo Nr. IX-904 2 straipsnio 2 dalyje nurodytų korupcinio pobūdžio nusikalstamų veikų atvejai. Taip pat nebuvo užfiksuoti teisės pažeidimai, už kuriuos numatyta administracinė, tarnybinė (drausminė) ar kitokia teisinė atsakomybė, atvejai.

Centre sudarytos galimybės darbuotojams, kitiems asmenims kreiptis ir informuoti direktorę ir darbuotoją, atsakingą už korupcijos prevenciją ir kontrolę, apie galimas korupcinio pobūdžio nusikalstamas veikas ar kitus tapataus pobūdžio, tačiau mažiau pavojingus teisės pažeidimus.

Kreiptis ir informuoti galima:

- tiesiogiai atvykus į Centrą ir pateikiant rašytinį pranešimą (Lauko g. 5a, Kupiškis);

- atsiuntus pranešimą paštu, adresu: lauko g. 5a, LT-40108, Kupiškis ar elektroniniu

paštu kupiškiosportocentras@gmail.com

- telefonu (8 459) 51346.

Pranešimų apie galimas korupcinio pobūdžio nusikalstamas veikas ar kitus tapataus

pobūdžio teisės pažeidimus Centre korupcijos pasireiškimo tikimybės nustatymo laikotarpiu negauta.

2. Kriterijus – „Viešojo sektoriaus darbuotojų funkcijos, uždaviniai, darbo ir sprendimų

priėmimo bei atsakomybė nėra išsamiai reglamentuoti“.

Centro darbuotojų funkcijos, uždaviniai, darbo ir sprendimų priėmimo tvarka bei atsakomybė yra reglamentuoti Centro nuostatuose, Centro vidaus darbo tvarkos taisyklėse, darbuotojų pareigybių aprašymuose, kitose Centro direktoriaus įsakymais patvirtintose veiklos ir buhalterinėse tvarkose. Darbuotojai su dokumentais pasirašytinai supažindinti. Teisės aktai periodiškai peržiūrimi. Atskirų darbuotojų pavaldumas ir atskaitingumas reglamentuotas Centro direktoriaus ir darbuotojų pareigybių aprašymuose. Per analizuojamąjį laikotarpį Centro darbuotojų įgyvendinami uždaviniai, vykdomos funkcijos, darbo ir sprendimų priėmimo tvarka buvo apibrėžti, nenustatyta įstatymų ir jų įgyvendinimo teisės norminių aktų ir administracinių aktų kolizijų, priimti administraciniai aktai nuolat peržiūrimi ir, esant poreikiui, koreguojami.

Su šiuo kriterijumi susiję, korupciją skatinantys faktoriai nenustatyti.

3. Kriterijus – „Daugiausia priimami sprendimai, kuriems nereikia kitos valstybės ar savivaldybės įstaigos patvirtinimo“.

Centras – Kupiškio rajono savivaldybės biudžetinė įstaiga, turinti įgaliojimus savarankiškai priimti kai kuriuos sprendimus, susijusius su Centro turto valdymu, naudojimu, ir disponavimu juo, viešaisiais pirkimais, kuriuos teisės aktai nenustato prievolės derinti su kitomis valstybės įstaigomis. Centro viešųjų pirkimų organizatorius prekes, paslaugas perka esant būtinam poreikiui ir pirkimai yra nedidelės vertės. Mažos vertės pirkimai vykdomi per elektroninę viešųjų pirkimų sistemą arba apklausos būdu. Tai mažina korupcijos pasireiškimo tikimybę. Vykdant viešuosius pirkimus pranešimų apie galimas korupcinio pobūdžio nusikalstamas veikas ar kitus tapataus pobūdžio teisės pažeidimus korupcijos pasireiškimo tikimybės nustatymo laikotarpiu negauta. Visi viešieji pirkimai vykdomi pagal teisės aktus.

Centras esminių sprendimų, kuriems nereikia kitos valstybės ar savivaldybės įstaigos patvirtinimo, nepriima.

4. Kriterijus – „Naudojama valstybės ar tarnybos paslaptį sudaranti informacija“.

Per analizuojamąjį laikotarpį Centras savo veikloje neturėjo sričių, kurios būtų

susijusios su įslaptintos informacijos gavimu, naudojimu ir apsauga, o turima bei valdoma

informacija nelaikytina valstybės ar tarnybos paslaptimi. Teisės aktų nustatyta tvarka informacija

apie mokinius konfidenciali, tai prižiūri ir padeda užtikrinti duomenų apsaugos pareigūnas.

Per vertinamąjį laikotarpį konfidencialios informacijos administravimo, apsaugos ir

kontrolės esminių pažeidimų Centre nenustatyta.

IŠVADA

Išanalizavus Centro veiklos sritis pagal parinktus korupcijos prevencijos pasireiškimo tikimybės nustatymo kriterijus, įvertinus esamą padėtį Centre, galima teikti, kad Kupiškio r. kūno kultūros ir sporto centre korupcijos pasireiškimo tikimybė yra maža.

Rizikos veiksniai nenustatyti.